Pungent Stench

Pungent Stench  bola death metalová kapela založená na čiernom humore. Kapela pochádzala z Viedne a vznikla v roku 1988. Posledná zostava pozostávala z členov Martin Schirenc/vokály/elektrická gitara, El Gore/basgitara a Alex Wank/bicie. K prvému rozpadu došlo v roku 1995. Členovia kapelu opätovne sformovali v roku 1999. Definitívny rozpad skupiny prišiel v roku 2007 po nahratí posledného štúdiového albumu, ktorý ešte nebol oficiálne vydaný.

Martin Schirenc je takisto frontmanom symfonickej black metalovej skupiny Hollenthon.

 Hudobný štýl 
Hoci je kapela Pungent Stench death metalový spolok, kapelu takisto ovplyvnila rocková hudba a blues. Vplyv týchto štýlov je zjavný napr. na skladbách ako „Viva la muerte“, „Madcatmachopsychoromantik“, „Family Man“ a „Got MILF?“. Takisto Schirencov výber gitary (nakoľko často hráva na gitare Fender Telecaster) signalizuje vplyv iných žánrov na tvorbu členov.

 Obsah textov 
Obsah textov je viac-menej sexuálne orientovaný a to do oveľa väčšej miery ako u iných death metalových skupín. Tématika zahŕňa znásilnenia, pedofíliu či akrotomofíliu. Obaly albumov tejto tématike náležite zodpovedajú, nakoľko mnohé z nich sú transgresívne a takisto šokujúce. Autor obalov je Joel-Peter Witkin.

 Členovia 
 Posledná zostava 
 Martin Schirenc a/k/a El Cochino – spev, gitara (1988 – 1995, 1999 – 2007)
 El Gore – basgitara (2004 – 2007)
 Alex Wank – bicie (1988 – 1995, 1999 – 2007)

 Bývalí členovia 
 Fabio Testi – basgitara (2004)
 Jacek Perkowski – basgitara (1988 – 1995)
 Reverend Mausna – basgitara (1999 – 2004)

 Diskografia 
 Mucus Secretion (Demo na vlastné náklady, 1988)
 split s Disharmonic Orchestra (Nuclear Blast, 1989)
 Extreme Deformity (7" EP Nuclear Blast, 1989)
 For God Your Soul… For Me Your Flesh (Nuclear Blast, 1990)
 Blood, Pus and Gastric Juice (split 7" EP s Benediction Nuclear Blast, 1990)
 Been Caught Buttering (Nuclear Blast, 1991)
 For God Your Soul… For Me Your Flesh (Nuclear Blast, 1993 7 remixovaných skladieb a 3 opätovne nahraté skladby)
 Dirty Rhymes & Psychotronic Beats (MCD Nuclear Blast, 1993)
 Club Mondo Bizarre – For Members Only (Nuclear Blast, 1994)
 Praise the Names of the Musical Assassins (Kompilácia Nuclear Blast, 1997)
 Masters of Moral, Servants of Sin (Nuclear Blast, 2001)
 Loot, Shoot, Electrocute (Split 7" EP s Benediction  Nuclear Blast, 2001)
 Ampeauty (2004)

 Iné projekty 

 Externé odkazy 
 Oficiálna Stránka
 www.metal-archives.com – Pungent Stench na Encyclopaedia Metallum

Kategória:Rakúske deathmetalové hudobné skupiny
Kategória:Hudobné skupiny z 1988